Diari Oficial de la Generalitat Valenciana


Sumari del DOGV 8469, del 22-01-2019 (2019/151)

Informació pública del projecte d'expropiació, per taxació conjunta, dels terrenys necessaris per a dur a terme la connexió del carrer Carcaixent amb la Ronda Est de Castelló de la Plana i de la relació propietaris, béns i drets afectats.
----------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8469

Data del DOGV
:   22-01-2019

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2019/151


Data del document
:   03-01-2019

Organisme emissor
:   Ajuntament de Castelló de la Plana

Tipus de document
:   Anunci

Descriptors 

:   * Castelló de la Plana
    * pla d'urbanisme
    * administració local

Informació pública del projecte d'expropiació, per taxació conjunta, dels terrenys necessaris per a dur a terme la connexió del carrer Carcaixent amb la Ronda Est de Castelló de la Plana i de la relació propietaris, béns i drets afectats.   
 [2019/151]  
La Junta de Govern Local de l'Ajuntament de Castelló de la Plana, en sessió celebrada en data 28 de desembre de 2018, va adoptar l'acord següent:  
Vist l'expedient que es tramita per a l'aprovació del projecte d'expropiació, per taxació conjunta, dels terrenys necessaris per a dur a terme la connexió del carrer Carcaixent amb la Ronda Est, i els següents,  
  
Antecedents  
1. El planejament vigent, normes urbanístiques transitòries d'urgència (Acord del Consell de 27.02.2015) té previst l'obertura d'un tram de vial públic del carrer Carcaixent, situat entre la Ronda de circumval·lació Est i el carrer Pintor Soler Blasco. El carrer Carcaixent es troba urbanitzat en la seua totalitat excepte en un tram corresponent a 165 m de longitud, situat entre el carrer Pintor Soler Blasco i la Ronda de circumval·lació Est, el qual és objecte d'expropiació.  
  
2. A tal objecte, mitjançant un decret del sisé tinent d'Alcaldia i delegat de l'Àrea de Drets i Serveis de data 10 d'octubre de 2017, es va acordar contractar amb la mercantil Sesan Arquitectura y Urbanismo, SLP el servei d'assistència tècnica per a la redacció del Projecte d'expropiació per a la prolongació del carrer Carcaixent fins a la Ronda Est.  
  
3. La mercantil esmentada ha presentat el projecte d'expropiació datat al febrer de 2018, que inclou la relació de propietaris, la descripció dels béns i drets afectats, la determinació del preu just i els criteris de valoració.  
4. Hi ha en l'expedient document comptable RC número 7885.1.5215213.094 emés pel director de l'òrgan de gestió pressupostària i comptabilitat, en data 27 de novembre de 2018, que acredita l'existència de crèdit per a dur a terme aquesta expropiació, per import de 373.960,99 ?.  
5. La tècnica d'administració general ha emés en data 13 de desembre de 2018 un informe favorable al procediment que s'ha de seguir i a la declaració de la necessitat d'ocupació i utilitat pública o interés social de l'expropiació.  
6. En data 14 de desembre de 2018 la Intervenció General Municipal ha emés un informe de fiscalització prèvia limitada favorable a l'aprovació d'aquest expedient i,  
Tenint en compte que:  
I. S'apliquen les normes urbanístiques transitòries d'urgència per al municipi de Castelló de la Plana, aprovades per Acord del Consell, de data 27 de febrer de 2015, fins a l'aprovació d'un nou pla que substituïsca l'anul·lat. Ambdós documents contemplen el vial els terrenys del qual són objecte d'aquesta expropiació.  
II. La legislació aplicable és la Llei 5/2014, de 25 de juliol, d'ordenació del territori, urbanisme i paisatge de la Comunitat Valenciana (d'ara en avant LOTUP); la Llei d'expropiació forçosa, de 16 de desembre de 1954 (d'ara en avant LEF), i el seu Reglament, aprovat per Decret de 26 d'abril de 1957 (d'ara en avant REF).  
III. Del que disposa l'article 103 de la LOTUP, es desprén que l'Administració podrà expropiar els terrenys dotacionals previstos en els plans.  
IV. Article 9 i següents de la LEF en què s'estableix que, per a procedir a l'expropiació forçosa, serà indispensable la prèvia declaració d'utilitat pública o interés social, així com la necessitat d'ocupació dels béns o adquisició de drets que siguen estrictament indispensables per al fi de l'expropiació. El planejament vigent, és a dir, les normes urbanístiques transitòries d'urgència per al municipi de Castelló de la Plana, contemplen l'alineació d'aquest vial, per tant queda declarada la utilitat pública o interés social de l'expropiació.  
  
V. Es troba en tramitació el Pla general estructural de Castelló de la Plana, segons el qual els terrenys objecte d'aquesta expropiació tenen consideració de zona urbanitzada residencial (ZUR-RE) amb destinació vial.  
VI. L'article 15 de la LEF estableix que, declarada la utilitat pública o l'interés social, l'Administració resoldrà sobre la necessitat concreta d'ocupar els béns o adquirir els drets que siguen estrictament indispensables per al fi de l'expropiació.  
VII. De l'article 106 de la LOTUP es desprén que quan s'aplique el procediment de taxació conjunta, l'administració expropiant formarà l'expedient d'expropiació, que contindrà almenys els documents següents:  
a) Determinació de l'àmbit expropiable, segons la delimitació ja aprovada, amb els documents que la identifiquen quant a situació, superfície i límits, segons certificació registral, acompanyats d'un pla de situació en el terme municipal i d'un pla parcel·lari.  
b) Fixació de preus raonada per grups d'immobles o categories de terrenys, segons les seues condicions d'urbanització i la resta d'elements a considerar d'acord amb la legislació de valoracions.  
c) Fulls de preu just individualitzat de cada finca, en què es contindran no sols el valor del sòl, sinó també el corresponent a les edificacions, obres, instal·lacions i plantacions.  
d) Fulls de preu just que corresponguen a altres indemnitzacions.  
VIII. El projecte d'expropiació amb els documents assenyalats serà exposat al públic durant el termini d'un mes perquè els qui puguen resultar interessats formulen les observacions i reclamacions que estimen convenients. La informació pública s'efectuarà per mitjà de la inserció d'anuncis en el Diari Oficial de la Generalitat Valenciana i en un periòdic. A més, les taxacions es notificaran individualment als qui apareguen com a titulars de béns o drets en l'expedient, per mitjà del trasllat literal del corresponent full d'apreuament i de la proposta de fixació dels criteris de valoració.  
IX. S'hi acompanya informe de l'arquitecte municipal, director d'Urbanisme, de data 13 de desembre de 2018, en què s'estima correcte i adequat prosseguir amb el projecte esmentat d'expropiació.  
X. De l'article 127.1.d de la Llei reguladora de les bases de règim local es desprén que correspon a la Junta de Govern Local les aprovacions, entre d'altres, dels instruments de gestió.  
En relació amb tot això, vistos els preceptes esmentats, l'informe de la tècnica d'Administració general de 13 de desembre de 2018, l'informe favorable de fiscalització prèvia limitada de data 14 de desembre de 2018, i atés que hi ha consignació pressupostària per a fer front a aquesta despesa en virtut del document comptable 8456.0.6526272.569 emés pel director de l'òrgan de gestió pressupostària i comptabilitat el 27 de novembre de 2018, a proposta del regidor delegat de Drets i Serveis, s'acorda:  
1) Determinar el procediment de taxació conjunta per a l'expropiació dels terrenys necessaris per a dur a terme la prolongació del carrer Carcaixent fins a la Ronda Est de Castelló, i declarar la necessitat d'ocupació d'aquests terrenys.  
2) Exposar al públic pel termini d'un mes el projecte d'expropiació junt amb la relació de propietaris, béns i drets afectats que es detalla a continuació, a fi que per part dels interessats es puguen formular les al·legacions i observacions que tinguen per convenient respecte del projecte d'expropiació, essencialment amb vista a la titularitat o valoració dels seus drets.  
  
  
Finca núm. 1  
  
Titulars:   
Construcciones Lázaro, SA (18,94 %)  
Tomás Alegre Segarra i Ana del Rosario Zurano Picazo (7,58 %)  
Miguel Ángel Guillamón Naches (7,58 %)  
Vicente Manuel Vidal Safont i María Carmen Eixarch Casanova (7,57 %)  
Construccions Ker, SA (43,19 %)  
Juan Vicente Garí Rovira i Carmen de los Ángeles Aguilella Palacios (7,57 %)  
Juan José Gimeno Salcedo (7,57 %)  
Situació de la finca: paratge Almalafa. Límits: nord, amb segon braçal denominat del Roser; sud, amb Daniel Ribes Sangüesa o hereus i d'altres i primera braça del Roser al mig; est, amb José María Segarra o hereus; oest, amb hereus de Jaime Bellver, carretera enmig.  
  
Finca cadastral: 89351N435754833362QG  
Finca registral: 60458  
Superfície cadastral: 4.872 m²  
Superfície registral: 5.280,37 m²  
Superfície a expropiar: 2.564 m²  
Altres drets: hipoteca a favor de Societat de Garantia Recíproca de la Comunitat Valenciana. Aquesta hipoteca recau sobre una participació d'un quaranta-tres amb dènou per cent indivís propietat de la mercantil Construcciones Ker, SA.  
  
Finca núm. 2  
Titulars:   
María Lidón Bengochea Vallet (50 %)  
Enrique Bengochea Vallet (50 %)   
Situació de la finca: paratge Censal. Límits: nord, amb Antonia Segarra Juan; sud, amb hereus de José Justo Maristany; est, amb Joaquín Riquelme; oest, amb viuda de Federico Ribes.  
Finca cadastral: 62203J822354926608SL  
Finca registral: 53606  
Superfície cadastral: 1.489 m²  
Superfície registral: 1.975,45 m²  
Superfície a expropiar: 977 m²  
Altres drets: no se'n coneixen.  
  
3) Traslladar aquest acord als titulars de drets inscrits en el Registre de la Propietat junt amb el corresponent full d'apreuament i la proposta de fixació dels criteris de valoració  
4) Notificar l'inici del procediment al Registre de la Propietat i sol·licitar-ne certificació de domini i càrregues de les finques afectades i la pràctica dels assentaments que corresponguen.»  
La qual cosa es fa pública a fi que durant el termini d'un mes comptador des de l'endemà de la publicació d'aquest anunci, puga aportar les dades oportunes per a rectificar possibles errors en la seua descripció o oposar-se, per raons de fons o forma, a la necessitat d'ocupació. Així mateix, i en el mateix termini d'un mes, podrà formular les al·legacions i observacions que considere convenient respecte del projecte d'expropiació, essencialment amb vista a la titularitat o valoració dels seus drets. Aquest projecte d'expropiació podrà consultar-se en la Secció de Desenvolupament Urbanístic d'aquest Ajuntament, al carrer d'Enmig, núm. 82, pis 4t (edifici Quatre Cantons), de dilluns a divendres, de 09.00 a 14.00 hores.  
Finalment i dins del mateix termini es demana als interessats que:  
a) Aporten escriptures o títols de propietat i rebuts de contribució.  
  
b) Indiquen si el referit immoble està lliure de càrregues i gravàmens.  
c) Si hi ha ocupants o inquilins, de quina data és el contracte d'arrendament, les dades de l'arrendatari i l'import de l'arrendament.  
  
Castelló de la Plana, 3 de gener de 2019.- El regidor delegat de l'Àrea de Drets i Serveis: Rafael Simó Sancho.